Lucas Mape Modiba Thank you for sharing, Le nna ke Modiba. Ke Mokhutlama and would like to know the praise for it or is it the same? 6 E le gore morwedi wa Jefeta a phethe keno ya tatagwe, o be a tla swanelwa ke gore a dule taberenakeleng ya Jehofa gomme a mo hlankele moo bophelo ka moka. Na Jefeta o dirile keno yeo a se a nagana? Aowa, ka gobane go ka direga gore o be a tseba gore morwedi wa gagwe ke yena yo a bego a ka tšwa pele ka ntlong go tlo mo gahlanetša ge a boa ntweng. Go oketša moo, tiragalo yeo e ile ya kweša Jefeta le morwedi wa gagwe bohloko, ka gore bobedi bja bona ba be ba tlo swanelwa ke go lahlegelwa ke dilo tše itšego. Ke ka baka leo Jefeta ‘a ilego a gagola diaparo tša gagwe’ ge a be a bona morwedi wa gagwe a mo gahlanetša, gomme a mmotša gore o mo feditše matla. Morwedi wa gagwe o ile a ‘llela bokgarebe bja gagwe.’ Ka baka la’ng? Ka gobane Jefeta o be a se na morwa, e bile morwedi yoo wa gagwe a nnoši o be a ka se tsoge a nyetšwe gomme a mmelegela ditlogolo. Leina la Jefeta le bohwa bja gagwe di be di tlo hwelela. Eupša Jefeta ga se a ka a opišwa hlogo ke dilo tšeo. O itše: “Ke holofeditše Jehofa gomme nka se hlaname.” Morwedi wa gagwe o ile a mo araba a re: “Ntire go ya ka kholofetšo yeo e tšwilego molomong wa gago.” (Baa. 11:35-39) Ka ge Jefeta le morwedi wa gagwe ba be ba botega, ba be ba ka se tsoge ba naganne ka go se dire seo ba se enetšego Modimo yo a Phagamego, go sa šetšwe seo se bego se tla ba lahlegela.—Bala Doiteronomio 23:21, 23; Psalme 15:4.